সিকিম সংগ্রাম পরিষদ
সিকিম সংগ্রাম পরিষদ হল ভারতের সিকিম রাজ্যের একটি আঞ্চলিক রাজনৈতিক দল। ১৯৭৯ সালে একটি অস্থিতিশীলতার পর সিকিম জনতা পরিষদ পার্টির নর বাহাদুর ভান্ডারীর নেতৃত্বে একটি মন্ত্রিসভা সিকিমে ক্ষমতা লাভ করে। ১৯৮৪ সালে ভান্ডারি সিকিম জনতা পরিষদ ভেঙে দেন এবং সিকিম সংগ্রাম পরিষদ নামে একটি নতুন দল গঠন করেন। সিকিম সংগ্রাম পরিষদ ১৯৮৪ এবং ১৯৮৯ সালের নির্বাচনে ক্ষমতায় অধিষ্ঠিত ছিল, কিন্তু তারপরে সিকিম ডেমোক্রেটিক ফ্রন্টের কাছে হেরে যায়, যেটি ১৯৯৯ সাল থেকে নির্বাচনে জয়লাভ করেছে। ২০০৪ সালের নির্বাচনে সিকিম সংগ্রাম পরিষদ রাজ্য বিধানসভায় কোনো আসন জিততে পারেনি। নর বাহাদুর ভান্ডারী সিকিম সংগ্রাম পরিষদকে ভারতীয় জাতীয় কংগ্রেসের সাথে একীভূত করেছেন এবং তিনি সিকিম প্রদেশ কংগ্রেস কমিটির (এসপিসিসি) সভাপতি হয়েছেন। ২০১৩ সালে নর বাহাদুর ভান্ডারী আবার সিকিম সংগ্রাম পরিষদকে পুনরুজ্জীবিত করেন। এই দলটি ১৯৮৪ এবং ১৯৮৯ সালে দুইবার রাজ্য নির্বাচনে জিতেছিল।